| Medaljeoversikt |
| --- |
| Konkurrerte for RusslandRussland Russland |
|  i langrenn: |
| Langrenn Universiaden |
| Bronse | 2019 Krasnojarsk |  30 km klassisk |
|  i rulleski: |
| Langrenn Universiaden |
| Sølv | 2019 Madona |  20 km klassisk |

**Ilja Porosjkin** (russisk: **Илья Евгеньевич Порошкин**, født 8. august 1995) er en russisk langrennsløper. Han ble russisk juniormester på 15 km klassisk i 2015, og vant Osteuropa Cup i langrenn 2018/19 sammenlagt. Han har også konkurrert på rulleski og fikk sølv på 20 km klassisk under VM i rulleski 2019.

Idrettskarriere
---------------

### Sesongen 2013/14

Porosjkin deltok i det russiske juniormesterskapet i langrenn 2014, og kom der på åttendeplass på sprinten, og han kom på 49.-plass på 15 km klassisk, 45.-plass på 10 km klassisk og 53.-plass på 20 km skiathlon.

### Sesongen 2014/15

Han deltok i Osteuropa Cup i langrenn 2014/15, og debuterte i Osteuropa Cup den 15. november 2014 med en 60.-plass på 10 km fri teknikk. Han fikk ingen poeng i Osteuropa Cup 2014/15. Under det russiske juniormesterskapet i langrenn vant han 15 km klassisk, og han kom på femteplass i både sprint fristil, 10 km fri teknikk og 20 km skiathlon.

### Sesongen 2015/16

Vinteren 2015/16 gikk Porosjkin flere FIS-renn i Russland, og fikk en sjetteplass i 30 km skiathlon og en ellevteplass på 15 km klassisk stil som beste resultat. I Osteuropa Cup i langrenn 2015/16 fikk han en 15.-plass på 15 km fri teknikk som beste resultat, og han endte på 65.-plass med 57 poeng i Osteuropa Cup 2015/16. Han deltok i russisk mesterskap i langrenn 2016, og kom der på 28.-plass på 30 km skiathlon og 46.-plass på 15 km klassisk.

### Sesongen 2016/17

Gjennom Osteuropa Cup i langrenn 2016/17 sanket han sju poeng, og endte på 171.-plass sammenlagt. Under det russiske mesterskapet del 1 i februar kom han på 16.-plass på 15 km klassisk, 38.-plass på sprinten i fri teknikk og 15.-plass på 30 km skiathlon, og under det russiske mesterskapet del 2 i mars kom han på 58.-plass på 30 km skiathlon og 61.-plass på sprinten i klassisk stil.

### Sesongen 2017/18

Han deltok ikke i Osteuropa Cup i langrenn 2017/18. Under det russiske mesterskapet i februar fikk han femteplass på sprinten i klassisk stil som beste resultat, og han kom på sjuendeplass på 15 km fri teknikk og niendeplass på 30 km skiathlon. I mars deltok han i det russiske mesterskapet del 2, og kom der på tiendeplass på 30 km skiathlon, 17.-plass på 15 km klassisk, 33.-plass på femmila og 75.-plass på sprinten.

### Sesongen 2018/19

Den 22. november 2018 vant han sin første Osteuropa Cup-seier, da han vant den klassiske sprinten i Versjina Tea i Russland. Han vant også 15 km klassisk i Osteuropa Cup senere i sesongen, og med til sammen 7 pallplasseringen i Osteuropa Cup i langrenn 2018/19 vant han Osteuropa Cup sammenlagt med 744 poeng. Han debuterte i verdenscupen med en 60.-plass på sprint i Italia i februar, og han sanket til sammen 45 poeng i Verdenscupen i langrenn 2018/19, som holdt til 81.-plass sammenlagt og 50.-plass i distansecupen. 

Han deltok i Vinteruniversiaden 2019, og fikk der bronse på 30 km fellesstart, bak Baoto Baba fra Japan og Kirill Kilivnjuk fra Russland. I tillegg kom han på fjerdeplass på 10 km klassisk, fjerdeplass på jaktstarten og 29.-plass på sprinten. Under det russiske mesterskapet på langrenn 2019 kom han på 10.-plass på 15 km fri teknikk og 21.-plass på 30 km skiathlon.

### Sesongen 2019/20

Porosjkin deltok i VM på rulleski 2019, og fikk der sølv på 20 km klassisk, bak sin landsmann Aleksandr Bolsjunov. Den 8. desember fikk han sin første verdenscupseier, da Russland vant 4 x 7,5 km stafett på Lillehammer.

Resultatoversikt
----------------

### Verdenscupen

#### Sammenlagt

| Sesong | Sammenlagt | Distanse | Sprint |
| --- | --- | --- | --- |
| Poeng | Plass | Poeng | Plass | Poeng | Plass |
| 2018/19 | 45 | 81. | 45 | 50. | - | - |

### Osteuropa Cup

#### Sammenlagt

| Sesong | Sammenlagt |
| --- | --- |
| Poeng | Plass |
| 2014/15 | 0 | - |
| 2015/16 | 57 | 65. |
| 2016/17 | 7 | 171. |
| 2017/18 | - | - |
| 2018/19 | 744 | 1. |

#### Enkeltseire

Enkeltseire i Osteuropa Cup:

| Nr. | Dato | Sted | Disiplin | Merknad |
| --- | --- | --- | --- | --- |
| 1. | 2018-11-2222. november 2018 | Russlands flagg Versjina Tea | Sprint, klassisk |  |
| 2. | 2019-01-1313. januar 2019 | Belarus’ flagg Rawbitsjy | 15 km fri |  |

Referanser
----------

1. ↑   FIS-databasen, FIS langrennsløper-ID 184084, verkets språk engelsk, besøkt 31. mars 2021[Hentet fra Wikidata]
2. ↑  FIS - Ilia Poroshkin - Results 2014, besøkt 22. desember 2019.
3. ↑  FIS - Ilia Poroshkin - Results 2015, besøkt 22. desember 2019.
4. ↑  FIS - Ilia Poroshkin - Results 2016, besøkt 22. desember 2019.
5. ↑  FIS - Ilia Poroshkin - Results 2017, besøkt 22. desember 2019.
6. ↑  FIS - Ilia Poroshkin - Results 2018, besøkt 22. desember 2019.
7. ↑  FIS - *Krasnoyarsk Universiade - Men's 30 km F Mst*, besøkt 22. desember 2019.
8. ↑  FIS - Ilia Poroshkin - Results 2019, besøkt 22. desember 2019.
9. ↑  FIS - *Ilia Poroshkin - Results - Eastern Europa Cup - Position: Winner*